На основу члана 40. став 1. тачке 6. СтатутаОпштине Чајетина („Службени лист Општине Чајетина“, број 2/2019), и члана 20,21 и 22. Одлуке о утврђивању доприноса за уређивање грађевинског земљишта ( ''Службени лист општине Чајетина'' , број 1/2015…10/2022), Скупштина општине Чајетина, на седници одржаној дана 22.06. 2023. године, донела је

**ОДЛУКУ О УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ИНВЕСТИТОРА „BUILD. ing“ ДОО БЕОГРАД**

**Члан 1.**

Овом одлуком о уређивању грађевинског земљишта предвиђа се набавка каменог агрегата у виду: јаловине, тампона, ризле и бетона разне марке, а све за потребе уређивања површина јавне намене од стране КЈП „Златибор“.

**Члан 2.**

На основу достављеног предмера и предрачуна и извршене стручне контроле предмера и предрачуна по налогу Комисије за контролу извршених грађевинских радова, укупна вредност потребног каменог агрегата износи **21.802.532,00 динара.**

**Члан 3.**

Инвеститор гради стамбени објекат на Златибору, на кат. парцели број 7406/4 КО Чајетина за који је извршен обрачун доприноса за уређивање грађевинског земљишта број 351-245/2023-03 од 15. маја 2023. године, на износ од **21.802.532,00** динара.

**Члан 4.**

Инвеститор ће уместо плаћања доприноса за уређивање грађевинског земљишта за изградњу објекта на кат. парцели бр. 7604/4КО Чајетина извршити набавку каменог агрегата из члана 1. за потребе уређивања површина јавне намене, а након потврде надлежног надзорног органа извршиће се коначни обрачун којим ће вредност набављеног каменог агрегата бити умањена од утврђених доприноса за уређивање грађевинског земљишта.

**Члан 5.**

Овлашћује се запослени у Општинској управи да закључи уговор са финансијером у смислу члана 92. Закона о планирању и изградњи, у свему према прихваћеном предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400- 662/2023-01 од 22.06. 2023. године**

**ПРЕДСЕДНИК**

**Скупштине општине,**

*Арсен Ђурић*